title: Id-Deċiżjoni Nru 12/2005 tal-Qorti tal-Awdituri tal-Komunitajiet Ewropej tal- 10 ta' Marzu 2005 rigward l-aċċess pubbliku għal dokumenti tal-Qorti tal-Awdituri

text:
               20.3.2009

               MT

               Il-Ġurnal Uffiċjali tal-Unjoni Ewropea

               C 67/1

         Id-Deċiżjoni Nru 12/2005 (1) tal-Qorti tal-Awdituri tal-Komunitajiet Ewropej tal-10 ta' Marzu 2005 rigward l-aċċess pubbliku għal dokumenti tal-Qorti tal-Awdituri
   (2009/C 67/01)
   IL-QORTI TAL-AWDITURI TAL-KOMUNITAJIET EWROPEJ,
   Wara li kkunsidrat ir-Regoli ta' Proċedura tagħha (2), partikolarment l-Artikolu 30 tagħhom,
   Wara li kkunsidrat ir-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u partikolarment l-Artikoli 143(2) u 144(1) tiegħu,
   Filwaqt illi:
   it-tieni sottoparagrafu tal-Artikolu 1 tat-Trattat dwar l-Unjoni Ewropea jħaddan il-kunċett tal-għamil bil-miftuħ, u jgħid illi t-Trattat jimmarka fażi ġdida fil-proċess li joħloq unjoni dejjem iktar mill-qrib bejn il-popli ta' Ewropa, fejn id-deċiżjonijiet jittieħdu b'mod miftuħ u qrib iċ-ċittadin kemm jista' jkun;
   fid-Dikjarazzjoni Konġunta (4) relatata mar-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 rigward l-aċċess pubbliku għal dokumenti tal-Parlament Ewropew, tal-Kunsill u tal-Kummissjoni (5), il-Parlament Ewropew, il-Kunsill u l-Kummissjoni talbu lill-Isituzzjonijiet l-oħrajn sabiex jadottaw regoli interni dwar l-aċċess pubbliku għal dokumenti li jieħdu in konsiderazzjoni l-prinċipji u l-limiti ffissati f'dak ir-Regolament;
   id-dispożizzjonijiet li jinsabu fid-Deċiżjoni Nru 18/97 tal-Qorti tal-Awdituri u li jistabbilixxu regoli interni għat-trattament ta' applikazzjonijiet għall-aċċess għal dokumenti miżmuma mill-Qorti (6) jippreċedu fid-data lir-Regolament Nru 1049/2001 u għandhom jiġu reveduti fid-dawl ta' dak ir-Regolament u tal-każistika tal-Qorti Ewropea tal-Ġustizzja u tal-Qorti tal-Prim' Istanza;
   l-għemil bil-miftuħ isaħħaħ il-leġittimità, l-effettività u r-responsabbiltà tal-amministrazzjoni u b'hekk isaħħaħ il-prinċipji ta' demokrazija. Għal dak il-għan għandha tiġi promossa prattika amministrattiva tajba dwar l-aċċess għal dokumenti;
   madankollu, ċerti interessi pubbliċi u privati għandhom jiġu protetti permezz ta' eċċezzjonijiet għall-prinċipju tal-aċċess pubbliku għad-dokumenti. Partikolarment, l-istandards internazzjonali tal-verifika li jikkonċernaw in-natura kunfidenzjali tal-informazzjoni tal-verifika għandhom ikunu denjament rispettati,
   IDDEĊIDIET B'DAN IL-MOD:
   Artikolu 1
   Skop
   L-iskop ta' din id-Deċiżjoni huwa illi tiddefinixxi l-kondizzjonijiet, il-limiti u l-proċeduri li taħthom il-Qorti tal-Awdituri għandha tagħti aċċess pubbliku għal dokumenti li hija żżomm.
   Artikolu 2
   Benefiċjarji u ambitu
   1.   Fil-qafas u fil-limiti tad-dispożizzjonijiet imniżżla f'din id-Deċiżjoni u tal-istandards internazzjonali li jirregolaw il-kunfidenzjalità tal-informazzjoni tal-verifika kwalunkwe ċittadin tal-Unjoni u kwalunkwe persuna oħra naturali jew legali li tirrissjedi jew li għandha l-uffiċċju ta' reġistrazzjoni tagħha fi Stat Membru, għandha dritt ta' aċċess għad-dokumenti tal-Qorti tal-Awdituri, soġġetta għall-prinċipji, il-kondizzjonijiet u l-limitazzjonijiet definiti f'din id-Deċiżjoni.
   2.   Il-Qorti tista', soġġetta għall-istess prinċipji, kondizzjonijiet u limitazzjonijiet, tagħti aċċess għal dokumenti lil kwalunkwe persuna naturali jew legali li ma tirrisjedix jew li m'għandiex l-uffiċċju ta' reġistrazzjoni tagħha ġewwa Stat Membru.
   3.   Din id-Deċiżjoni tapplika għad-dokumenti kollha miżmuma mill-Qorti, jiġifieri, għad-dokumenti magħmula jew riċevuti minnha u li huma fil-pussess tagħha.
   4.   Din id-Deċiżjoni hija mingħajr preġudizzju għal drittijiet ta' aċċess pubbliku għad-dokumenti miżmuma mill-Qorti li jistgħu joħorġu minn strumenti tad-dritt internazzjonali jew minn atti Komunitarji li jimplimentawhom.
   Artikolu 3
   Definizzjonijiet
   Għall-fini ta' din id-Deċiżjoni:

               (a)

               “dokument” ifisser kwalunkwe kontenut ikun xi jkun l-istrument tiegħu (miktub fuq karta jew miżmum f'forma elettronika jew bħala reġistrazzjoni ta' ħoss, viżwali jew awdjoviżwali);

               (b)

               “terza parti” tfisser kwalunkwe persuna naturali jew legali, jew kwalunkwe entità barra l-Qorti tal-Awdituri, inklużi l-Istati Membri, istituzzjonijiet u korpi oħra tal-Komunità jew li mhumiex u pajjiżi terzi.

         Artikolu 4
   Eċċezzjonijiet
   1.   Il-Qorti għandha tirriffjuta l-aċċess għal dokument meta l-għoti ta’ informazzjoni jdgħajjef il-protezzjoni ta':

               (a)

               l-interess pubbliku inkluż:

                           —

                           is-sigurtà pubblika,

                           —

                           kwistjonijiet militari u ta' difiża,

                           —

                           ir-relazzjonijiet internazzjonali,

                           —

                           il-politika finanzjarja, monetarja jew ekonomika tal-Komunità jew ta' Stat Membru;

               (b)

               il-privatezza u l-integrità tal-individwu, partikolarment skont il-leġiżlazzjoni tal-Komunità rigward il-protezzjoni tad-data personali.

         2.   Skont ir-regoli li jirregolaw il-kunfidenzjalità li jinsabu fl-Artikoli 143(2) u 144(1) tar-Regolament tal-Kunsill (KE, Euratom) Nru 1605/2002 u fir-Regolament Finanzjarju applikabbli għall-baġit ġenerali tal-Komunitajiet Ewropej u fid-dispożizzjonijiet korrispondenti f'instrumenti oħrajn tal-liġi Komunitarja, il-Qorti se tirriffjuta l-aċċess għall-osservazzjonijiet tal-verifika tagħha. Hija tista' wkoll tirriffjuta l-aċċess għal dokumenti użati fil-preparazzjoni ta' dawn l-osservazzjonijiet.
   3.   Il-Qorti għandha tirriffjuta l-aċċess għal dokument meta l-għoti ta’ informazzjoni jdgħajjef il-protezzjoni ta':

               —

               interessi kummerċjali ta' persuna naturali jew legali, inkluża l-proprjetà intellettwali,

               —

               proċeduri fil-qorti u parir legali,

               —

               spezzjonijiet, investigazzjonijiet u verifiki.

         4.   L-aċċess għal dokument, magħmul mill-Qorti għal użu intern jew riċevut minnha, li jkollu x'jaqsam ma' materja fejn deċiżjoni ma tkunx għadha ttieħdet, għandu jiġi rrifjutat jekk il-kxif tad-dokument jikkomprometti il-proċess tat-teħid tad-deċiżjoni min-naħa tal-Qorti.
   L-aċċess għal dokument li jkun fih opinjonijiet għal użu intern bħala parti minn deliberazzjonijiet u konsultazzjonijiet preliminari ġewwa l-Qorti, għandu jiġi rrifjutat anke wara li d-deċiżjoni kkonċernata tkun ittieħdet jekk il-kxif tad-dokument jikkomprometti l-proċess tat-teħid tad-deċiżjoni min-naħa tal-Qorti.
   5.   Jekk l-applikazzjoni tkun tikkonċerna dokument miżmum mill-Qorti imma li l-Qorti mhijiex l-awtriċi tiegħu, il-Qorti għandha tikkonferma li rċeviet l-applikazzjoni u tagħti l-isem tal-persuna, istituzzjoni jew korp lil min l-applikazzjoni għandha tiġi indirizzata.
   6.   Jekk partijiet biss tad-dokument mitlub ikunu koperti minn kwalunkwe mill-eċċezzjonijiet f'dan l-Artikolu, il-partijiet l-oħrajn għandhom jiġu rilaxxati.
   7.   L-eċċezzjonijiet f'dan l-Artikolu għandhom japplikaw mingħajr preġudizzju għad-dispożizzjonijiet dwar l-aċċess pubbliku għall-arkivji storiċi tal-Komunitajiet li jinsabu fir-Regolament tal-Kunsill (KEE, Euratom) Nru 354/83 (7).
   8.   Minkejja l-eċċezzjonijiet li jinsabu f'dan l-Artikolu, il-Qorti tista' tiddeċiedi li tippermetti l-aċċess għal dokument, totalment jew parzjalment, meta jkun hemm interess pubbliku li jipprevali fil-kxif tiegħu.
   Artikolu 5
   Applikazzjonijiet
   L-applikazzjonjiet għall-aċċess għal dokument għandhom isiru bil-miktub (8), jew f'kopja stampata jew elettronika f'waħda mil-lingwi li hemm referenza għalihom f'Artikolu 314 tat-Trattat tal-KE (9) u għandhom ikunu magħmulin b'mod preċiż biżżejjed sabiex il-Qorti tkun tista' tidentifika d-dokument. L-applikant mhuwiex obbligat li jagħti r-raġunijiet għall-applikazzjoni.
   Artikolu 6
   Ipproċessar ta' applikazzjonijiet inizjali
   1.   Applikazzjonijiet għall-aċċess għal dokumenti għandu jieħu ħsiebhom id-Direttur għas-Sostenn tal-verifika u l-komunikazzjoni. Huwa għandu jibgħat riċevuta lill-applikant, jeżamina l-applikazzjoni u jiddeċiedi x'azzjoni għandha tittieħed.
   2.   Skont il-kontenut tal-applikazzjoni, id-Direttur għas-Sostenn tal-Verifika u l-Komunikazzjoni għandu jinforma u, fejn neċessarju, jikkonsulta mal-membru kkonċernat, mas-segretarju ġenerali, mas-servizz legali jew mal-Uffiċjal għall-Protezzjoni tad-Data qabel ma jiddeċiedi jekk id-dokument mitlub għandux jiġi rrilaxxat.
   3.   Applikazzjoni għall-aċċess għal dokument għandha tiġi trattata minnufih. Fi żmien 15-il ġurnata ta' xogħol mir-reġistrazzjoni tal-applikazzjoni, il-Qorti għandha jew tagħti l-aċċess għad-dokument mitlub u tipprovdi aċċess skont l-Artikolu 9 jew, b'risposta bil-miktub, tagħti r-raġunijiet għar-rifjut totali jew parzjali u tinforma lill-applikant bid-dritt tiegħu jew tagħha li jitlob lill-Qorti sabiex tirrikunsidra l-pożizzjoni tagħha skont l-Artikolu 7.
   4.   F'każ ta' applikazzjoni li jkollha x'taqsam ma' dokument li huwa twil ħafna jew ma' numru kbir ħafna ta' dokumenti, il-Qorti tista' tikkonsulta mal-applikant informalment, bl-iskop li tinstab soluzzjoni xierqa. F'każijiet bħal dawn, il-limitu ta' żmien provdut f'paragrafu 3 jista' jiġi estiż bi 15-il ġurnata ta' xogħol, provdut illi l-applikant jiġi notifikat bil-quddiem u li jiġu mogħtija r-raġunijiet.
   Artikolu 7
   Rikonsiderazzjoni
   1.   F'każ ta' rifjut totali jew parzjali, l-applikant jista', fi żmien 15-il ġurnata ta' xogħol minn meta jirċievi r-risposta tal-Qorti, jitlob lill-Qorti sabiex tirrikunsidra l-pożizzjoni tagħha.
   2.   In-nuqqas min-naħa tal-Qorti li tagħti risposta fil-limitu taż-żmien preskritt jagħti wkoll id-dritt lill-applikant sabiex jitlob ir-rikonsiderazzjoni.
   Artikolu 8
   Ipproċessar ta' talbiet għar-rikonsiderazzjoni
   1.   Talbiet għal rikonsiderazzjoni għandhom jiġu mressqa lill-President tal-Qorti. Skont il-kontenut ikkonċernat, il-President tal-Qorti għandu jikkonsulta mal-membru kkonċernat jew mas-segretarju ġenerali u, fejn hemm bżonn, jista' jikkonsulta jew mas-servizz legali jew mal-Uffiċjal għall-Protezzjoni tad-Data qabel ma jiddeċiedi jekk id-dokument mitlub għandux jiġi rrilaxxat.
   2.   Talba għar-rikonsiderazzjoni għandha tiġi trattata minnufih. Sa 15-il ġurnata ta' xogħol mir-reġistrazzjoni ta' talba ta' dan it-tip, il-Qorti għandha jew tagħti aċċess għad-dokument mitlub u tipprovdi aċċess skont l-Artikolu 9 jew, b'risposta bil-miktub, tagħti r-raġunijiet għar-rifjut totali jew parzjali. F'każ ta' rifjut totali jew parzjali, il-Qorti għandha tinforma lill-applikant bir-rimedji li huma disponibbli għalih jew għaliha, u li huma li jistitwixxi proċeduri fil-qorti kontra l-Qorti u/jew iressaq ilment quddiem l-Ombudsman, taħt il-kondizzjonijiet stabbiliti fl-Artikoli 230 u 195 tat-Trattat tal-KE, rispettivament.
   3.   F'każijiet eċċezzjonali, pereżempju fil-każ ta' applikazzjoni li jkollha x'taqsam ma' dokument twil ħafna jew ma' numru kbir ħafna ta' dokumenti, il-limitu ta' żmien provdut f'paragrafu 2 jista' jiġi estiż b'15-il jum ta' xogħol, provdut illi l-applikant jiġi notifikat bil-quddiem u li jiġu mogħtija r-raġunijiet.
   4.   In-nuqqas min-naħa tal-Qorti li tagħti risposta fil-limitu taż-żmien preskritt għandu jiġi kkunsidrat bħala risposta negattiva u jagħti d-dritt lill-applikant sabiex jirrikorri għar-rimedji li hemm referenza għalihom f'paragrafu 2.
   Artikolu 9
   Aċċess wara applikazzjoni
   1.   L-applikant jista' jikkonsulta dokumenti li għalihom il-Qorti tkun tat l-aċċess, jew fil-bini tal-Qorti fil-Lussemburgu jew billi jirċievi kopja, inkluż, fejn din tkun disponibbli, kopja elettronika. Fl-ewwel każ, id-data u l-ħin tal-konsultazzjoni għandhom jiġu miftiehma bejn l-applikant u d-Direttur għas-Sostenn tal-Verifika u l-Komunikazzjoni.
   2.   L-ispejjeż biex isiru u jintbagħtu kopji jistgħu jiġu mitluba li jitħallsu mill-applikant. Dan il-ħlas m'għandux jeċċedi l-ispiża reali tal-produzzjoni u tal-posta tal-kopji. Konsultazzjoni fuq il-post, kopji ta' inqas minn 20 paġna A4 u aċċess dirett f'forma elettronika għandhom ikunu bla ħlas.
   3.   Jekk dokument ikun pubblikament aċċessibbli, il-Qorti tista' tissodisfa l-obligazzjoni tagħha li tagħti l-aċċess għad-dokument mitlub billi tinforma lill-applikant dwar kif dan jista' jiksbu.
   4.   Id-dokumenti għandhom jiġu mogħtija f'verżjoni u f'format eżistenti (inkluż elettronikament jew f'format alternattiv) b'rigward għall-preferenza tal-applikant. Il-Qorti mhix obbligata li toħloq dokument ġdid jew li tiġbor informazzjoni fuq talba tal-applikant.
   Artikolu 10
   Riproduzzjoni ta' dokumenti
   1.   Dokumenti rilaxxati skont din id-Deċiżjoni ma jistgħux jiġu riprodotti jew użati għal fini kummerċjali mingħajr l-awtorizazzjoni minn qabel u bil-miktub tal-Qorti.
   2.   Din id-Deċiżjoni ma tippreġudikax kwalunkwe regoli li diġà jeżistu dwar il-copyright li jistgħu jillimitaw id-dritt ta' parti terza li tirripproduċi jew tisfrutta dokumenti rilaxxati.
   Artikolu 11
   Dispożizzjonijiet finali
   1.   Deċiżjoni Nru 18/97 tal-Qorti tal-Awdituri tal-20 ta' Frar 1997 hija mħassra.
   2.   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.
   3.   Hija għandha tidħol fis-seħħ fl-ewwel ġurnata tax-xahar li jsegwi l-adozzjoni tagħha.

      Magħmul fil-Lussemburgu, l-10 ta' Marzu 2005.

            Għall-Qorti tal-Awdituri

         Hubert WEBER

            President

      (1)  Kif emendata bid-deċiżjoni Nru 14/2009 adottata mill-Qorti fil-laqgħa tagħha tal-5 ta’ Frar 2009.

      (2)  ĠU L 18, 20.1.2005, p. 1.

      (3)  ĠU L 248, 16.9.2002, p. 1.

      (4)  ĠU L 173, 27.6.2001, p. 5.

      (5)  ĠU L 145, 31.5.2001, p. 43.

      (6)  ĠU C 295, 23.9.1998, p. 1.

      (7)  Ir-Regolament tal-Kunsill (KEE, Euratom) Nru 354/83 kif emendat bir-Regolament tal-Kunsill (KE, Euratom) Nru 1700/2003 (ĠU L 243, 27.9.2003, p. 1).

      (8)  Indirizzati lill-Qorti Ewropea tal-Awdituri, id-direttur għas-Sostenn tal-Verifika u l-komunikazzjoni, 12 rue Alcide De Gasperi, L-1615 Il-Lussemburgu. Fax: (+352) 43 93 42, e-mail: euraud@eca.europa.eu

      (9)  Fil-preżent: il-Bulgaru, iċ-Ċek, id-Daniż, l-Olandiż, l-Ingliż, l-Estonjan, il-Finlandiż, il-Franċiż, il-Ġermaniż, il-Grieg, l-Ungeriż, l-Irlandiż, it-Taljan, il-Latvjan, il-Litwan, il-Malti, il-Pollakk, il-Portugiż, ir-Rumen, is-Slovakk, is-Sloven, l-Ispanjol u l-Iżvediż.


title: Deċiżjoni mill-Partijiet Kontraenti, imlaqqgħin fi ħdan il-Kunsill, tat- 12 ta’ Ġunju 2007 li tadotta regoli li jimplimentaw l-Artikolu 6a tal-Konvenzjoni dwar l-istabbiliment ta' Uffiċċju Ewropew tal-Pulizija (Konvenzjoni Europol)

text:
               15.6.2007

               MT

               Il-Ġurnal Uffiċjali ta’ l-Unjoni Ewropea

               L 155/78

         DEĊIŻJONI MILL-PARTIJIET KONTRAENTI, IMLAQQGĦIN FI ĦDAN IL-KUNSILL,
   tat-12 ta’ Ġunju 2007
   li tadotta regoli li jimplimentaw l-Artikolu 6a tal-Konvenzjoni dwar l-istabbiliment ta' Uffiċċju Ewropew tal-Pulizija (Konvenzjoni Europol)
   (2007/413/ĠAI)
   IL-PARTIJIET KONTRAENTI għall-Konvenzjoni EUROPOL, l-Istati Membri ta’ l-Unjoni Ewropea,
   Wara li kkunsidraw il-Konvenzjoni dwar l-istabbiliment ta’ Uffiċċju Ewropew tal-Pulizija (1), kif emendata mill-Protokoll li jemenda dik il-Konvenzjoni (2), u b'mod partikolari l-Artikolu 6a, it-tieni inċiż tiegħu,
   Wara li kkunsidraw l-abbozz imħejji mill-Bord Amministrattiv u wara li kkonsultaw il-Korp Superviżorju Konġunt,
   Billi:

               (1)

               Għandhom ikunu l-Partijiet Kontraenti, imlaqqgħin fi ħdan il-Kunsill, li jadottaw regoli għall-implimentazzjoni ta’ l-Artikolu 6a tal-Konvenzjoni Europol.

               (2)

               Il-Partijiet Kontraenti, permezz ta’ l-adozzjoni ta’ din id-Deċiżjoni, qegħdin jirrispettaw l-obbligu tagħhom taħt il-Konvenzjoni dwar il-Protezzjoni ta’ Individwi fir-rigward ta’ l-Ipproċessar Awtomatiku ta’ Data Personali, adottata mill-Kunsill ta’ l-Ewropa fit-28 ta’ Jannar 1981.

               (3)

               Il-Partijiet Kontraenti ugwalment jieħdu kont tar-Rakkomandazzjoni Nru R(87)15 tal-Kumitat tal-Ministri tal-Kunsill ta’ l-Ewropa tas-17 ta’ Settembru 1987 li tirregola l-użu ta’ data personali fis-settur tal-pulizija,

         IDDEĊIDEW KIF ĠEJ:
   Artikolu 1
   Definizzjonijiet
   Għall-finijiet ta’ din id-Deċiżjoni:

               (a)

               “data personali” tfisser kwalunkwe informazzjoni relatata ma’ persuna naturali identifikata jew identifikabbli: persuna identifikabbli hija persuna li tista’ tiġi identifikata, direttament jew indirettament, b’mod partikolari b’riferenza għal numru ta’ identifikazzjoni jew fattur wieħed jew aktar li huwa jew huma speċifiċi għall-identità fiżika, fiżjoloġika, mentali, ekonomika, kulturali jew soċjali tagħha;

               (b)

               “ipproċessar ta’ data personali” (“ipproċessar”) tfisser kwalunkwe operazzjoni jew sett ta’ operazzjonijiet imwettqa fuq data personali, kemm jekk b’mezzi awtomatiċi kif ukoll jekk le, bħal ġbir, rekordjar, organizzazzjoni, ħżin, adattazzjoni jew alterazzjoni, irkupru, konsultazzjoni, użu, żvelar permezz ta’ trasmissjoni, disseminazzjoni jew b’mod ieħor tagħmel disponibbli, allinjament jew kombinazzjoni, imblukkar, tħassir jew qerda;

               (ċ)

               “sistema kompjuterizzata ta’ informazzjoni miġbura” tfisser is-sistema msemmija fl-Artikolu 6(1) tal-Konvenzjoni Europol;

               (d)

               “sistema ta’ informazzjoni” tfisser sistema msemmija fl-Artikolu 7(1) tal-Konvenzjoni Europol;

               (e)

               “fajl ta’ ħidma analitika” tfisser fajl miftuħ għall-fini ta’ analiżi kif imsemmi fl-Artikolu 10(1) tal-Konvenzjoni Europol;

               (f)

               “Stat Membru” tfisser Parti Kontraenti għall-Konvenzjoni Europol;

               (g)

               “parti terza” tfisser Stat jew korp terz kif imsemmi fl-Artikolu 10(4) tal-Konvenzjoni Europol;

               (h)

               “uffiċjal Europol debitament awtorizzat” tfisser impjegat tal-Europol magħżul mid-Direttorat ta’ l-Europol biex jipproċessa data personali maħżuna abbażi ta’ din id-Deċiżjoni.

         Artikolu 2
   Kamp ta’ applikazzjoni
   Din id-Deċiżjoni għandha tapplika għal data personali kkomunikata lill-Europol għall-fini li jiġi determinat jekk tali data hix rilevanti għall-kompiti tagħha, u tistax tiġi inkluża fis-sistema kompjuterizzata ta’ informazzjoni miġbura, bl-eċċezzjoni ta':

               (a)

                  data personali mdaħħla fis-sistema ta’ informazzjoni skond l-Artikolu 9(1) tal-Konvenzjoni Europol;

               (b)

                  data personali offruta minn Stat Membru jew minn parti terza għal inklużjoni f'fajl ta’ ħidma analitika speċifika kif ukoll data personali mdaħħla f'fajl ta’ ħidma analitika skond l-Artikolu 10 tal-Konvenzjoni Europol.

         Artikolu 3
   Aċċess u użu
   1.   L-aċċess għal data personali pproċessata mill-Europol taħt din id-Deċiżjoni għandu jkun limitat għall-uffiċjali tal-Europol debitament awtorizzati.
   2.   Mingħajr preġudizzju għall-Artikolu 13 tal-Konvenzjoni Europol, id-data personali pproċessata mill-Europol taħt din id-Deċiżjoni għandha tintuża biss għall-finijiet li jiġi determinat jekk tali data hix rilevanti għall-kompiti ta’ l-Europol u jekk tistax tiġi inkluża fis-sistema kompjuterizzata ta’ informazzjoni miġbura.
   Artikolu 4
   Regoli dwar il-protezzjoni tad-data personali u dwar is-sigurtà tad-data

   1.   Il-Europol għandha, waqt li tkun qed tipproċessa data personali taħt din id-Deċiżjoni, tikkonforma mar-regoli dwar il-protezzjoni tad-data personali u dwar is-sigurtà tad-data stabbiliti fil-Konvenzjoni Europol, b'mod partikolari l-Artikoli 14(3), 16 u 25 u r-regoli adottati fl-implimentazzjoni tiegħu.
   2.   Fil-każ li l-Europol jiddeċiedi li jinkludi tali data fis-sistema kompjuterizzata ta’ informazzjoni miġbura jew li jħassarha jew jeqridha, hu għandu jinforma b'dan lill-Istat Membru jew lill-parti terza li jkunu qed jipprovdu.
   Artikolu 5
   Limitu ta’ żmien għall-ħażna ta’ data

   1.   Deċiżjoni dwar l-użu ta’ data personali skond l-Artikolu 3(2) għandha tittieħed malajr kemm jista' jkun, u fi kwalunkwe każ mhux iżjed tard minn 6 xhur wara li tali data tkun ġiet irċevuta mill-Europol.
   2.   Fl-assenza ta’ tali deċiżjoni ma’ l-iskadenza tal-perijodu ta’ 6 xhur, id-data personali in kwistjoni għandha titħassar jew tiġi meqruda u l-Istati Membri jew il-parti terza li jkunu pprovduha għandhom jiġu infurmati b'dan.
   Artikolu 6
   Responsabbiltà
   1.   Il-Europol għandu jkun responsabbli biex jiżgura konformità ma’ l-Artikoli 3, 4 u 5 ta’ din id-Deċiżjoni.
   2.   Il-Europol għandu jinforma lill-Bord Amministrattiv u lill-Korp Superviżorju Konġunt dwar kif għandu l-ħsieb li jimplimenta din ir-responsabbiltà qabel jipproċessa d-data taħt din id-Deċiżjoni.
   Artikolu 7
   Effett
   Din id-Deċiżjoni għandu jkollha effett fil-jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.

      Magħmul fil-Lussemburgu, 12 ta’ Ġunju 2007.

            Għall-Kunsill

            Il-President

         W. SCHÄUBLE

      (1)  ĠU C 316, 27.11.1995, p. 2.

      (2)  ĠU C 2, 6.1.2004, p. 1.


title: Id-Deċiżjoni tal-Bank Ċentrali Ewropew tat-18 ta' Diċembru, 2003 li temenda l-artikolu 1(f) tad-deċiżjoni BĊE/2001/16 tas-6 ta' diċembru, 2001, dwar l-allokazzjoni tad-dħul monetarju tal-banek ċentrali nazzjonali ta' l-istati membri parteċipanti mis-sena finanzjarja 2002 (BĊE/2003/22)

text:
Avviż Legali Importanti

|

32003D0022(01)

Official Journal L 009 , 15/01/2004 P. 0039 - 0039

		Id-Deċiżjoni tal-Bank Ċentrali Ewropewtat-18 ta' Diċembru 2003li temenda l-artikolu 1(f) tad-deċiżjoni BĊE/2001/16 tas-6 ta' diċembru, 2001, dwar l-allokazzjoni tad-dħul monetarju tal-banek ċentrali nazzjonali ta' l-istati membri parteċipanti mis-sena finanzjarja 2002(BĊE/2003/22)(2004/48/KE)IL-KUNSILL REGOLATORJU TAL-BANK ĊENTRALI EWROPEW,Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, partikolarment l-Artikolu 32,Wara li kkunsidra d-Deċiżjoni BĊE/2001/16 tas-6 ta' Diċembru, 2001, dwar l-allokazzjoni tad-dħul monetarju tal-banek ċentrali nazzjonali ta' l-iStati Membri parteċipanti mis-sena finanzjarja 2002 [1],Billi:(1) L-Artikolu 1(f) tad-Deċiżjoni BĊE/2001/16 "skema tal-kapital sottoskritt" jiddefiniha b' referenza għad-Deċiżjoni BĊE/1998/13 tal-1 ta' Diċembru, 1998, dwar l-ishma perċentwali tal-banek ċentrali nazzjonali fl-iskema tas-sottoskrizzjoni tal-kapital tal-Bank Ċentrali Ewropew [2].(2) Id-Deċiżjoni BĊE/2003/17 tat-18 ta' Diċembru, 2003 dwar l-ishma perċentwali tal-banek ċentrali nazzjonali fl-iskema tas-sottoskrizzjoni tal-kapital tal-Bank Ċentrali Ewropew [3] tirrevoka d-Deċiżjoni BĊE/1998/13 b'effett mill-1 ta' Jannar, 2004, u tistabbilixxi l-proporzjonijiet il-ġodda assenjati lill-banek ċentrali nazzjonali (BĊNi) fl-iskema tas-sottoskrizzjoni tal-kapital tal-Bank Ċentrali Ewropew (BĊE) (minn issa 'l quddiem "il-proporzjonijiet fl-iskema kapitali").(3) L-Artikolu 1(f) tad-Deċiżjoni BĊE/2001/16 għalhekk irid jiġi emendat għall-iskop biex jiġi allokat id-dħul monetarju tal-BĊNi ta' l-iStati Membri li addottaw l-ewro mis-sena finanzjarja 2004. Din l-emenda għandha tintroduċi definizzjoni ġenerali tat-terminu "skema tal-kapital sottoskritt" biex jiġu evitati emendi oħra lid-Deċiżjoni BĊE/2001/16 kull darba li l-iskema kapitali tal-BĊE tiġi aġġustata.(4) Biex tintlaħaq konsistenza bejn id-dħul li jagħmel il-BĊE fl-ewwel trimestru ta' l-ewwel sena, liema sena għandha tkun dik minn meta japplika kull aġġustament ta' kull ħames snin, u d-dħul tal-BĊE distribwit fl-aħħar ta' dak it-trimestru, huwa meħtieġ biex tidderoga mill-ewwel subparagrafu ta' l-Artikolu 2(1) tad-Deċiżjoni BĊE/2001/16 biex jiġi żgurat li d-dħul magħmul f' Jannar ta' dak it-trimestru huwa wkoll ikkalkulat abbażi tal-proporzjonijiet fl-iskema kapitali l-ġdida,ADDOTTA DIN ID-DEĊIŻJONI:Artikolu 1L-emendi għad-Deċiżjoni BĊE/2001/16Id-Deċiżjoni BĊE/2001/16 hija emendata kif ġej:1. L-Artikolu 1(f) huwa sostitwit b' li ġej:"(f) "l-iskema tal-kapital sottoskritt" għandha tfisser l-ishma tal-BĊNi (irrappreżentati bħala persentaġġi) fil-kapital sottoskritt tal-BĊE, li jirriżultaw mill-applikazzjoni, għall-BĊNi, tal-proporzjonijiet fl-iskema msemmija fl-Artikolu 29.1 ta' l-iStatut u kif applikabbli għas-sena finanzjarja relevanti."2. Is-subparagrafu li ġej huwa sostitwit ma' l-Artikolu 2(1):"Il-bilanċi interni għall-Ewrosistema dwar il-karti tal-flus ewro fiċ-ċirkulazzjoni, għandhom, għall-perjodu li jibda mill-1 ta' Jannar sal-31 ta' Jannar ta' l-ewwel sena, liema sena għandha tkun dik minn meta japplika kull aġġustament ta' kull ħames snin skond l-Artikolu 29.3 ta' l-iStatut, jiġu kkalkulati abbażi ta' l-iskema aġġustata tal-kapital sottoskritt applikata għall-bilanċi dwar it-total tal-karti tal-flus ewro fiċ-ċirkulazzjoni fil-31 ta' Diċembru tas-sena ta' qabel."Artikolu 2Dispożizzjonijiet Finali1. Din id-Deċiżjoni għandha tidħol fis-seħħ fl-1 ta' Jannar, 2004.2. Din id-Deċiżjoni se tiġi ppublikata fil-Ġurnal Uffiċjali ta' l-Unjoni Ewropea.Magħmula fi Frankfurt am Main, fit-18 ta' Diċembru 2003.Għall-Kunsill Regolatorju tal-BĊEJean-Claude Trichet[1] ĠU L 337, ta' l-20.12.2001, p. 55.[2] ĠU L 125, tad-19.5.1999, p. 33.[3] ĠU L 9, tal-15.1.2004, p. 27.--------------------------------------------------


title: Id-Deċiżjoni tal-Kunsill tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni

text:
Avviż Legali Importanti

|

31999D0468

Official Journal L 184 , 17/07/1999 P. 0023 - 0026

		Id-Deċiżjoni tal-Kunsilltat-28 ta' Ġunju 1999li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni [1](1999/468/KE)IL-KUNSILL TA' L-UNJONI EWROPEA,Wara li kkunsidra t-Trattat li jwaqqaf il-Komunità Ekonomika Ewropea, u partikolarment it-tielet inċiż ta' l-Artikolu 202 tiegħu,Wara li kkunsidra l-proposta mill-Kummissjoni [2],Wara li kkunsidra l-opinjoni tal-Parlament Ewropew [3],Billi:(1) fl-istrumenti li jadotta, il-Kunsill għandu jikkonferixxi fuq il-Kummissjoni s-setgħat ta' l-implimentazzjoni tar-regoli li l-Kunsill jistabbilixxi; il-Kunsill jista' jimponi ċerti ħtiġiet dwar l-eżerċizzju ta' dawn is-setgħat, jista' wkoll jirriserva għalih id-dritt, f'każi speċifiċi u sostanzjati, li jeżerċita direttament is-setgħat ta' l-implimentazzjoni;(2) il-Kunsill adotta d-Deċiżjoni 87/373/KEE tat-13 ta'Lulju 1987 li tistabbilixxi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni [4]; dik id-Deċiżjoni pprovdiet numru limitat ta' proċeduri għall-eżerċizzju ta' dawk is-setgħat;(3) id-dikjarazzjoni Nru 31 annessa ma' l-Att Finali tal-Konferenza Intergovernattiva li adottat it-Trattat ta' Amsterdam titlob lill-Kummissjoni biex tibgħat lill-Kunsill proposta li temenda d-Deċiżjoni 87/373/KEE;(4) għal raġunjiet ta' ċarezza, minflok li tiġi emendata d-Deċiżjoni 87/373/KEE, ġie meqjus li jkun aktar approprjat li tinbidel dik id-Deċiżjoni b'Deċiżjoni ġdida u, għalhekk, li tiġi rrevokata d-Deċiżjoni 87/373/KEE;(5) l-ewwel skop ta' din id-Deċiżjoni huwa li, bil-għan li tinkiseb aktar konsistenza u antiċipazzjoni fl-għażla tat-tip ta' kumitat, tipprovdi kriterji dwar l-għażla tal-proċeduri tal-kumitat, bil-fehma li dawk il-kriterji jkunu ta' natura mhux vinkolanti;(6) f'dan ir-rigward, il-proċedura ta' l-amminstrazzjoni għandha tiġi segwita fir-rigward tal-miżuri ta' l-amministrazzjoni bħal dawk relatati ma' l-applikazzjoni tal-politika agrikola u dik tas-sajd komuni jew għall-implimentazzjoni ta' programmi b'implikazzjonijiet sostanzjali fuq il-budget; dawk il-miżuri ta' l-amministrazzoni għandhom jittieħdu mill-Kummissjoni bi proċedura li tiżgura li d-deċiżjonijiet jittieħdu f'perjodi approprjati; iżda, meta miżuri mhux urġenti jiġu riferiti lill-Kunsill, il-Kummissjoni għandha teżerċita d-diskrezzjoni li tiddifferixxi l-applikazzjoni tal-miżuri;(7) il-proċedura regolatorja għandha tiġi segwita fir-rigward ta' miżuri ta' ambitu ġenerali maħsuba biex japplikaw id-dispożizzjonijiet essenzjali ta' strumenti bażiċi, inklużi miżuri rigward il-protezzjoni tas-saħħa jew is-sigurtà tal-bnedmin, l-annimali jew il-pjanti, kif ukoll miżuri maħsuba biex jadattaw jew jaġġornaw ċerti dispożizzjonijiet mhux essenzjali ta' strument bażiku; dawk il-miżuri ta' l-implimentazzjoni għandhom jiġu adottati permezz ta' proċedura effettiva li tkun tikkonforma bis-sħiħ mad-dritt tal-Kummissjoni għal inizjattiva fi kwistjonijiet legali;(8) il-proċedura konsultattiva għandha tiġi segwita f'kull każ fejn jitqies li jkun l-aktar approprjat; il-proċedura konsultattiva għandha tkompli tintuża f'dawk il-każi fejn tgħodd fil-preżent;(9) it-tieni skop ta' din id-Direttiva huwa li jissimplifika l-ħtiġiet għall-eżerċizzju tas-setgħat ta' l-implimentazzjoni konferiti fuq il-Kummissjoni kif ukoll li jtejjeb l-involviment tal-Parlament Ewropew f'dawk il-każi fejn l-istrument bażiku li jikkonferixxi s-setgħat ta' l-implimentazzjoni fuq il-Kummissjoni kien adottat skond il-proċedura stabbilita fl-Artikolu 251 tat-Trattat; ġie għalhekk meqjus approprjat li jitnaqqas in-numru ta' proċeduri kif ukoll li jiġu aġġustati b'mod konformi mas-setgħat rispettivi ta' l-istituzzjonijiet involuti u notevolment li tingħata lill-Parlament Ewropew l-opportunità li l-ideat tiegħu jiġu kkunsidrati minn, rispettivament, il-Kummissjoni jew il-Kunsill fil-każi fejn iqis li, rispettivament, abbozz ta' miżura mibgħuta lill-kumitat jew proposta mibgħuta lill-Kunsill skond il-proċedura regolatorja teċċedi s-setgħat ta' l-implimentazzjoni previsti fl-istrument bażiku;(10) it-tielet skop ta' din id-Deċiżjoni huwa li jtejjeb it-tagħrif lill-Parlament Ewropew billi jipprovdi li l-Kummissjoni għandha tinformah fuq bażi regolari bil-proċeduri tal-kumitat, li l-Kummissjoni għandha tibgħatlu d-dokumenti relatati ma' l-attivitajiet tal-kumitati u tinformah kull meta l-Kummissjoni tibgħat lill-Kunsill miżuri jew proposti għall-miżuri li għandhom jittieħdu;(11) ir-raba' skop ta' din id-Deċiżjoni huwa li jtejjeb it-tagħrif lill-pubbliku dwar il-proċeduri tal-kumitat u għalhekk li jkunu japplikaw għall-kumitati l-prinċipji u l-kondizzjonijiet dwar l-aċċess pubbliku għal dokumenti applikabbli għall-Kummissjoni, li jipprovdi għal lista tal-kumitati kollha li jgħinu lill-Kummissjoni fl-eżerċizzju tas-setgħat ta' l-implimentazzjoni u għal rapport ta' kull sena dwar it-tħaddim tal-Kumitati li għandhom jiġu ppublikati kif ukoll li jipprovdi għar-referenzi kollha tad-dokumenti relatati mal-kumitati li jkunu ntbagħtu lill-Parlament Ewropew li jsiru pubbliċi f'reġistru;(12) il-proċeduri speċifiċi tal-kumitat maħluq għall-implimentazzjoni tal-politika kummerċjali komuni u r-regoli tal-kompetizzjoni stabbiliti bit-Trattati li fil-preżent mhux ibbażati fuq id-Deċiżjoni 87/373/KEE m'huma bl-ebda mod milquta minn din id-Deċiżjoni,IDDEĊIEDA DAN LI ĠEJ:Artikolu 1Ħlief f'każi speċifiċi u sostanzjati fejn l-istrument bażiku jirriserva lill-Kunsill id-dritt li jeżerċita direttament hu stess ċerti setgħat ta' l-implimentazzjoni, dawk is-setgħat għandhom jiġu konferiti fuq il-Kummissjoni skond id-dispożizzjonijiet relevanti fl-istrument bażiku. Dawn id-dispożizzjonijiet għandhom jistipulaw l-elementi essenzjali tas-setgħat hekk konferiti.Fejn l-istrument bażiku jimponi ħtiġiet proċedurali speċifiċi għall-adozzjoni tal-miżuri ta' l-implimentazzjoni, dawk il-ħtiġiet għandhom ikunu jikkonformaw mal-proċeduri previsti fl-Artikoli 3, 4, 5 u 6.Artikolu 2L-għażla tal-metodi proċedurali għall-adozzjoni tal-miżuri ta' l-implimentazzjoni għandha tiġi ggwidata mill-kriterji li ġejjin:(a) miżuri ta'amministrazzjoni, bħal dawk relatati ma' l-applikazzjoni tal-politka agrikola komuni u dik dwar is-sajd, jew ma' l-implimentazzjoni ta' programmi b'implikazzjonijiet sostanzjali fuq il-budget, għandhom jiġu adottati permezz ta' l-użu tal-proċedura ta' l-amministrazzjoni;(b) miżuri ta' ambitu ġenerali maħsuba biex japplikaw dispożizzjonijiet essenzjali ta' strumenti bażiċi, inklużi miżuri rigward il-protezzjoni tas-saħħa jew is-sigurtà tal-bnedmin, l-annimali jew il-pjanti, għandhom jiġu adottati bl-użu tal-proċedura regolatorja; fejn strument bażiku jistipula li ċerti dispożizzjonijiet mhux essenzjali ta' l-istrument jistgħu jiġu adattati jew aġġornati permezz ta' proċeduri ta' l-implimentazzjoni, dawk il-miżuri għandhom jiġu adottati bl-użu tal-proċedura regolatorja;(ċ) mingħajr preġudizzju għall-punti (a) u (b), il-proċedura konsultattiva għandha tintuża f'kull każ fejn jitqies li tkun l-aktar approprjata.Artikolu 3Proċedura konsultattiva1. Il-Kummissjoni għandha tkun megħjjuna minn kumitat konsultattiv magħmul minn rappreżentanti ta' l-Istati Membri u presedut minn rappreżentant tal-Kummissjoni.2. Ir-rappreżentant tal-Kummissjoni għandu jibgħat lill-Kumitat abbozz tal-miżuri li għandhom jittieħdu. Il-kumitat għandu jagħti l-opinjoni tiegħu dwar l-abbozz, f'limitu ta' żmien li l-President jista' jistabbilixxi skond l-urġenza tal-każ, fejn meħtieġ billi ssir votazzjoni.3. L-opinjoni għandha tkun irreġistrata fil-minuti; bara minn hekk kull Stat Membru għandu jkollu d-dritt li jitlob li jkollu l-pożizzjoni tiegħu irreġistrata fil-minuti.4. Il-Kummissjoni għandha tagħti l-akbar konsiderazzjoni għall-opinjoni li tingħata mill-Kumitat. Din għandha tinforma lill-kumitat dwar il-mod kif l-opinjoni tiegħu tkun ġiet ikkunsidrata.Artikolu 4Proċedura ta' l-amministrazzjoni1. Il-Kummissjoni għandha tkun megħjjuna minn kumitat ta' l-amministrazzjoni magħmul minn rappreżentanti ta' l-Istati Membri u presedut minn rappreżentant tal-Kummissjoni.2. Ir-rappreżentant tal-Kummissjoni għandu jressaq quddiem il-kumitat abbozz tal-miżuri li għandhom jittieħdu. Il-Kumitat għandu jagħti l-opinjoni tiegħu dwar l-abbozz, f'limitu ta' żmien li l-President jista' jistabbilixxi skond l-urġenza tal-każ. L-opinjoni għandha tingħata mill-maġġoranza stabbilita fl-Artikolu 205(2) tat-Trattat fil-każ ta' deċiżjonijiet li l-Kunsill ikun meħtieġ li jadotta fuq proposta mill-Kummissjoni. Il-voti tar-rappreżentanti ta' l-Istati Membri fi ħdan il-Kumitat għandhom ikunu peżati bil-mod stabbilit f'dak l-Artikolu. Il-President m'għandux jivvota.3. Il-Kummissjoni għandha, mingħajr preġudizzju għall-Artikolu 8, tadotta miżuri li għandhom ikunu jgħoddu minnufih. Iżda, jekk dawn il-miżuri ma jkunux skond l-opinjoni tal-kumitat, dawn għandhom jiġu kkomunikati mill-Kummissjoni lill-Kunsill minnufih. F'dak il-każ, il-Kummissjoni tista' tiddifferixxi l-applikazzoni tal-miżuri li tkun iddeċidiet fuqhom għal perjodu li għandu jiġi stabbilit f'kull strument bażiku iżda li fl-ebda każ ma jkun jeċċedi t-tliet xhur mid-data ta' komunikazzjoni ta' dik ix-xorta.4. Il-Kunsill, waqt li jaġixxi b'maġġoranza kwalifikata, jista' jieħu deċiżjoni differenti fil-perjodu previst fil-paragrafu 3.Artikolu 5Proċedura regolatorja1. Il-Kummissjoni għandha tkun megħjjuna minn kumitat regolatorju kompost mir-rappreżentanti ta' l-Istati Membri u presedut minn rappreżentant tal-Kummissjoni.2. Ir-rappreżentant tal-Kummissjoni għandu jressaq quddiem il-kumitat abbozz tal-miżuri li għandhom jittieħdu. Il-kumitat għandu jagħti l-opinjoni tiegħu dwar l-abbozz, f'limitu ta' żmien li l-President jista' jistabbilixxi skond l-urġenza tal-każ. L-opinjoni għandha tingħata bil-maġġoranza stabbilita fl-Artikolu 205(2) tat-Trattat fil-każ ta' deċiżjonijiet li l-Kunsill ikun meħtieġ li jadotta fuq proposta mill-Kummissjoni. Il-voti tar-rappreżentanti ta' l-Istati Membri fi ħdan il-Kumitat għandhom ikunu peżati bil-mod stabbilit f'dak l-Artikolu. Il-President m'għandux jivvota.3. Il-Kummissjoni għandha, mingħajr preġudizzju għall-Artikolu 8, tadotta l-miżuri maħsuba jekk ikunu skond l-opinjoni tal-kumitat.4. Jekk il-miżuri maħsuba ma jkunux skond l-opinjoni tal-kumitat, jew jekk ebda opinjoni ma tingħata, il-Kummissjoni għandha, mingħajr dewmien, tresssaq quddiem il-Kunsill proposta rigward il-miżuri li għandhom jittieħdu u għandha tinforma lill-Parlament Ewropew.5. Jekk il-Parlament Ewropew iqis li l-proposta mressqa mill-Kummissjoni skond l-istrument bażiku adottat skond il-proċedura stabbilita fl-Artikolu 251 tat-Trattat tkun teċċedi s-setgħat ta' l-implimentazzjoni previsti minn dak l-istrument bażiku, dan għandu jinforma lill-Kunsill bil-pożizzjoni tiegħu.6. Il-Kunsiil jista', fejn approprjat minħabba pożizzjoni bħal dik, waqt li jaġixxi b'maġġoranza kwalifikata dwar il-proposta, f'perjodu ta' żmien li għandu jiġi stabbilit f'kull strument bażiku iżda li fl-ebda każ ma jkun jeċċedi t-tliet xhur mid-data tar-referenza lill-Kunsill.Jekk, f'dak il-perjodu, il-Kunsill ikun wera permezz ta' maġġoranza kwalifikata li jkun jopponi l-proposta, il-Kummissjoni għandha tikkonsidraha mil-ġdid. Din tista' tippreżenta proposta emendata lill-Kunsill, terġa' tressaq l-istess proposta jew tippreżenta proposta leġiżlattiva fuq il-bażi tat-Trattat.Jekk wara li jiskadi dak l-perjodu l-Kunsill la jkun adotta l-att propost ta' l-implimentazzjoni u lanqas ikun wera l-oppożizzjoni tiegħu għall-proposta tal-miżuri ta' l-implimentazzjoni, l-att propost ta' l-implimentazzjoni għandu jiġi adottat mill-Kummissjoni.Artikolu 6Proċedura ta' salvagwardjaIl-proċedura li ġejja tista' tiġi applikata meta l-istrument bażiku jikkonferixxi fuq il-Kummissjoni s-setgħa li tiddeċiedi dwar il-miżuri ta' salvagwardja:(a) Il-Kummissjoni għandha tinnotifika lill-Kunsill u lill-Istati Membri b'kull deċiżjoni li tirrigwarda l-miżuri ta' salvagwardja. Jista' jiġi stipulat li qabel ma tadotta d-deċiżjoni tagħha, il-Kummissjoni jkollha tikkonsulta ma' l-Istati Membri skond proċeduri li għandhom jġu stabbiliti f'kull każ;(b) Kull Stat Membru jista' jirreferi d-deċiżjoni tal-Kummissjoni lill-Kunsill f'limitu ta' żmien li għandu jiġi satabbilit fl-istrument bażiku in kwistjoni;(ċ) Il-Kunsill, waqt li jaġixxi b'maġġoranza kwalifikata, jista' jieħu deċiżjoni differenti fil-limitu ta' żmien li għandu jiġi stabbilit fl-istrument bażiku in kwistjoni. Inkella, jista' jiġi stipulat fl-istrument bażiku li l-Kunsill, waqt li jaġixxi b'maġġoranza kwalifikata, jista' jikkonferma, jemenda jew jirrevoka d-deċiżjoni adottata mill-Kummissjoni u li, u jekk il-Kunsill ma jkunx ħa deċiżjoni fil-limitu ta' żmien imsemmi hawn fuq, id-deċiżjoni tal-Kummisjoni titqies li tkun ġiet revokata.Artikolu 71. Kull kumitat għandu jadotta r-regoli tiegħu ta' proċedura fuq proposta mill-president tiegħu, fuq il-bażi tar-regoli standard tal-proċedurali għandhom jiġu ppublikati fil-Ġurnal Uffiċjali tal-Komunitajiet Ewropej.Safejn ikun meħtieġ il-kumitati eżistenti għandhom jadattaw ir-regoli tagħhom ta' proċedura skond ir-regoli standard ta' proċedura.2. Il-prinċipji u l-kondizzjonijiet dwar l-aċċess pubbliku għad-dokumenti applikabbli għall-Kummissjoni għandhom japplikaw għall-kumitati.3. Il-Parlament Ewropew għandu jiġi informat mill-Kummissjoni dwar il-proċeduri tal-kumitati fuq bażi regolari. Għal dak l-iskop, dan għandu jirċievi l-aġendi tal-laqgħat tal-kumitati, l-abbozz tal-miżuri mressqa quddiem il-kumitati għall-implimentazzjoni ta' l-istrumenti adottati bil-proċedura prevista fl-Artikolu 251 tat-Trattat, u r-riżultati tal-votazzjoni u r-rekords sommarji tal-laqgħat u l-listi ta' l-awtoritajiet li minnhom jagħmlu sehem il-persuni nnominati mill-Istati Membri biex jirrappreżentawhom. Il-Parlament Ewropew għandu wkoll jinżamm informaat kull meta l-Kummissjoni tibgħat lill-Kunsill miżuri jew proposti għall-miżuri li għandhom jittieħdu.4. Il-Kummissjoni għandha, fi żmien sitt xhur mid-data li fiha tidħol fis-seħħ din id-Deċiżjoni, tippubblika fil-Ġurnal Uffiċjali tal-Komunitajiet Ewropej, lista tal-Kumitati kollha li jgħinu lill-Kummissjoni fl-eżerċizzju tas-setgħat ta' l-implimentazzjoni. Din il-lista għandha tispeċifika, b'relazzjoni ma' kull kumitat, l-istrument/i bażiku/ċi li taħthom ikun mwaqqaf il-kumitat. Mill-2000 'il quddiem, il-Kummissjoni għandha wkoll tippublika rapport ta' kull sena dwar it-tħaddim tal-kumitati.5. Ir-referenzi tad-dokumenti kollha mibgħuta lill-Parlament Ewropew skond il-paragrafu 3 għandhom isiru pubbliċi f'reġistru li għandu jitwaqqaf mill-Kummissjoni fl-2001.Artikolu 8Jekk il-Parlament Ewropew juri, f'Riżoluzzjoni li tispjega r-raġunijiet li fuqhom tkun ibbażata, li l-abbozz tal-miżuri ta' l-implimentazzjoni, li l-adozzjoni tagħhom tkun qed tiġi mistħarrġa u li jkunu tressqu quddiem il-kumitat skond strument bażiku adottat skond l-Artikolu 251 tat-Trattat, ikun sa jeċċedi s-setgħat ta' l-implimentazzjoni previsti fl-istrument bażiku, il-Kummissjoni għandha teżamina mill-ġdid l-abbozz tal-miżuri. Waqt li titqies ir-Riżoluzzjoni u fil-limiti ta' żmien tal-proċedura li tkun qed tittieħed, il-Kummissjoni tista' tressaq abbozz ġdid tal-miżuri lill-kumitat, tkompli bil-proċedura u tressaq proposta quddiem il-Parlament Ewropew u l-Kunsill fuq il-bażi tat-Trattat.Il-Kummissjoni għandha tinforma lill-Parlament Ewropew u lill-kumitat bl-azzjoni li jkun fi ħsiebha tieħu fuq ir-Riżoluzzjoni tal-Parlament Ewropew u r-raġunijiet tagħha l-għaliex tkun sa tagħmel dan.Artikolu 9Id-Deċiżjoni 87/373/KEE għandha titħassar.Artikolu 10Din id-Direttiva għandha tidħol fis-seħħ fil-jum li jiġi wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fil-Lussemburgu, fit-28 ta' Ġunju 1999.Għall-KunsillIl-PresidentM. Naumann[1] Tliet dikjarazzjonijiet fil-minuti tal-Kunsill relatati ma' din id-Deċiżjoni qed jidhru fil-ĠU C 203 tas-17 ta' Ġunju, paġna 1.[2] ĠU C 279, tat-8.9.1998, p. 5.[3] L-Opinjoni mogħtija fis-6 ta' Mejju 1999 (għadha mhix ippubblikata fil-Ġurnal Uffiċjali).[4] ĠU L 197, tat-18.7.1987, p. 33.--------------------------------------------------


Avviż Legali Importanti

|

32006D0313

Deċiżjoni tal-Kunsill ta’ l- 10 ta' April 2006 dwar il-konklużjoni tal-Ftehim bejn il-Qorti Kriminali Internazzjonali u l-Unjoni Ewropea dwar kooperazzjoni u assistenza

Official Journal L 115 , 28/04/2006 P. 0049 - 0049 Official Journal L 270 , 29/09/2006 P. 0423 - 0423

		Deċiżjoni tal-Kunsillta’ l- 10 ta' April 2006dwar il-konklużjoni tal-Ftehim bejn il-Qorti Kriminali Internazzjonali u l-Unjoni Ewropea dwar kooperazzjoni u assistenza(2006/313/PESK)IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, u b'mod partikulari l-Artikolu 24 tiegħu,Wara li kkunsidra r-rakkomandazzjoni mill-Presidenza,Billi:(1) Fil-laqgħa tiegħu fil- 25 ta' April 2005, il-Kunsill iddeċieda li jawtorizza lill-Presidenza, assistita mis-SĠ/RGħ, u mill-Kummissjoni kif xieraq, biex tiftaħ negozjati skond l-Artikoli 24 tat-Trattat dwar l-Unjoni Ewropea, sabiex l-Unjoni Ewropea tikkonkludi Ftehim dwar kooperazzjoni u assistenza mal-Qorti Kriminali Internazzjonali.(2) Wara din l-awtorizzazzjoni, il-Presidenza innegozjat il-Ftehim.(3) Il-Ftehim għandu jiġi approvat f' isem l-Unjoni Ewropea,IDDEĊIEDA KIF ĠEJ:Artikolu 1Il-Ftehim bejn il-Qorti Kriminali Internazzjonali u l-Unjoni Ewropea dwar kooperazzjoni u assistenza huwa b'dan approvat f’isem l-Unjoni Ewropea.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill huwa b'dan awtorizzat jinnomina l-persuna(i) bis-setgħa li (j)tiffirma(w) l-Ftehim sabiex torbot lill-Unjoni Ewropea.Artikolu 3Il-Kunsill jinnota li l-Kummissjoni għandha l-ħsieb tidderieġi l-azzjoni tagħha biex tikseb l-objettivi u l-prijoritajiet tal-Ftehim, fejn xieraq b’miżuri Komunitarji pertinenti.Artikolu 4Din id-Deċiżjoni għandu jkollha effett fid-data ta’ l-adozzjoni tagħha.Artikolu 5Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.Magħmul fil-Lussemburgu, nhar l- 10 ta' April 2006.Għall-KunsillIl-PresidentU. Plassnik--------------------------------------------------


title: Deċiżjoni tal-Kunsill (PESK) 2015/959 tad-19 ta' Ġunju 2015 li temenda d-Deċiżjoni tal-Kunsill 2014/386/PESK dwar miżuri restrittivi minħabba l-annessjoni illegali tal-Krimea u Sevastopol

text:
               20.6.2015

               MT

               Il-Ġurnal Uffiċjali tal-Unjoni Ewropea

               L 156/25

         DEĊIŻJONI TAL-KUNSILL (PESK) 2015/959
   tad-19 ta' Ġunju 2015
   li temenda d-Deċiżjoni tal-Kunsill 2014/386/PESK dwar miżuri restrittivi minħabba l-annessjoni illegali tal-Krimea u Sevastopol
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fit-23 ta' Ġunju 2014, il-Kunsill adotta d-Deċiżjoni 2014/386/PESK (1).

               (2)

               Fid-19 ta' Marzu 2015, il-Kunsill Ewropew ikkonkluda li ma jirrikonoxxix, u jkompli jikkundanna, l-annessjoni illegali tal-Krimea u Sevastopol mill-Federazzjoni Russa u ser jibqa' impenjat li jimplimenta b'mod sħiħ il-politika tiegħu ta' nonrikonoxximent.

               (3)

               Abbażi ta' rieżami tad-Deċiżjoni 2014/386/PESK, il-miżuri restrittivi għandhom jiġġeddu sat-23 ta' Ġunju 2016.

               (4)

               Id-Deċiżjoni 2014/386/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   It-tieni paragrafu tal-Artikolu 5 tad-Deċiżjoni 2014/386/PESK huwa sostitwit b'dan li ġej:

      “Din id-Deċiżjoni għandha tapplika sat-23 ta' Ġunju 2016.”.

   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, id-19 ta' Ġunju 2015.

            Għall-Kunsill

            Il-President

         J. REIRS

      (1)  Deċiżjoni tal-Kunsill 2014/386/PESK tat-23 ta' Ġunju 2014 dwar miżuri restrittivi minħabba l-annessjoni illegali tal-Krimea u Sevastopol (ĠU L 183, 24.6.2014, p. 70).


title: 2010/74/: Deċiżjoni tal-Kummissjoni tal- 4 ta’ Frar 2010 li temenda d-Deċiżjoni 2005/629/KE li tistabbilixxi Kumitat Xjentifiku, Tekniku u Ekonomiku għas-Sajd

text:
               10.2.2010

               MT

               Il-Ġurnal Uffiċjali tal-Unjoni Ewropea

               L 37/52

         DEĊIŻJONI TAL-KUMMISSJONI
   tal-4 ta’ Frar 2010
   li temenda d-Deċiżjoni 2005/629/KE li tistabbilixxi Kumitat Xjentifiku, Tekniku u Ekonomiku għas-Sajd
   (2010/74/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd (1), u b’mod partikolari l-Artikolu 33(1) tiegħu,
   Billi:

               (1)

               Id-Deċiżjoni tal-Kummissjoni 2005/629/KE (2) tistabbilixxi Kumitat Xjentifiku, Tekniku u Ekonomiku għas-Sajd (“STECF”) [verżjoni mhux uffiċjali] li jagħti lill-Kummissjoni parir mingħand xjenzati li għandhom kwalifiki għolja.

               (2)

               Id-Deċiżjoni 2005/629/KE tistabbilixxi proċeduri dwar il-ħatra tal-membri tal-iSTECF, il-mandat tal-membri tiegħu, l-istediniet tal-esperti esterni, il-ħolqien ta’ Gruppi ta’ Ħidma u proċeduri għall-adozzjoni tar-regoli ta’ proċedura tal-iSTECF. Dawk il-proċeduri għandhom ikunu ssimplifikati u jagħtu lok li jittieħdu deċiżjonijiet amministrattivi fil-livell xieraq.

               (3)

               Sabiex tiġi evitata l-konfużjoni mas-sussidji għall-għajxien ta’ kuljum imħallsa lill-esperti privati mistiedna mill-Kummissjoni, is-sussidji addizzjonali li għandhom jiġu allokati skont id-Deċiżjoni 2005/629/KE lill-membri tal-iSTECF u lill-esperti esterni li jipparteċipaw fil-laqgħat tal-iSTECF, għandhom jissejħu “kumpens”.

               (4)

               Id-Deċiżjoni 2005/629/KE għandha għalhekk tiġi emendata skont dan,

         ADOTTAT DIN ID-DEĊIŻJONI:
   Artikolu waħdieni
   Id-Deċiżjoni 2005/629/KE hija emendata kif ġej:

               (1)

               L-Artikolu 4(1) jinbidel b’dan li ġej:
               “1.   Il-Kummissjoni għandha taħtar il-membri tal-iSTECF minn lista ta’ kandidati xierqa. Dik il-lista għandha tiġi stabbilita wara li tiġi ppubblikata sejħa pubblika għall-applikazzjonijiet fuq is-sit tal-Kummissjoni”.

               (2)

               Fl-Artikolu 7, l-espressjoni “bl-approvazzjoni tal-Kummissjoni” tinbidel bl-espressjoni “wara li jiġi kkonsultat id-dipartiment tal-Kummissjoni li jkun responsabbli mill-fajl”.

               (3)

               Fl-Artikolu 8, l-espressjoni “bl-approvazzjoni tal-Kummissjoni” tinbidel bl-espressjoni “wara li jiġi kkonsultat id-dipartiment tal-Kummissjoni li jkun responsabbli mill-fajl”.

               (4)

               L-Artikolu 9 huwa emendat kif ġej:

                           (a)

                           l-intestatura għandha tinbidel b’dan li ġej:
                           “Rimborż u kumpens”

                           (b)

                           il-paragrafu 1 huwa mibdul b’dan li ġej:
                           “1.   Il-membri tal-iSTECF u l-esperti esterni għandhom ikunu intitolati għall-kumpens għall-parteċipazzjoni tagħhom fl-attivitajiet tal-iSTECF kif ipprovdut fl-Anness.”

               (5)

               L-Artikolu 10 huwa emendat kif ġej:

                           (a)

                           il-paragrafu 1 huwa sostitwit b’dan li ġej:
                           “1.   Qabel jiġu organizzati s-sessjonijiet plenarji tal-iSTECF u l-gruppi ta’ ħidma tiegħu, l-iSTECF għandu jikkonsulta mad-dipartiment tal-Kummissjoni li jkun responsabbli mill-fajl.”

                           (b)

                           il-paragrafu 3 huwa mibdul b’dan li ġej:
                           “3.   Fuq talba tad-dipartiment tal-Kummissjoni li jkun responsabbli tal-fajl, l-esperti li mhumiex membri tal-iSTECF jistgħu jkunu mistiedna jipparteċipaw fil-laqgħat tal-iSTECF u l-gruppi ta’ ħidma tiegħu.”

               (6)

               Fl-Artikolu 11(1) l-espressjoni “bl-approvazzjoni tal-Kummissjoni” tinbidel bl-espressjoni “wara li jiġi kkonsultat id-dipartiment tal-Kummissjoni li jkun responsabbli mill-fajl.”

               (7)

               L-Anness jinbidel bit-test fl-Anness għal din id-Deċiżjoni.

      Magħmul fi Brussel, l-4 ta’ Frar 2010.

            Għall-Kummissjoni

            Il-President

         José Manuel BARROSO

      (1)  ĠU L 358, 31.12.2002, p. 59.

      (2)  ĠU L 225, 31.8.2005, p. 18.

      ANNESS

            “ANNESS

               KUMPENS

            Il-membri tal-iSTECF u l-esperti esterni għandhom ikunu intitolati għall-kumpens wara li jkunu pparteċipaw fl-attivitajiet tal-iSTECF kif ġej:

                        —

                        Attendenza fis-sessjonijiet plenarji tal-iSTECF u fil-gruppi ta’ ħidma tal-iSTECF

                                    EUR għal kull ġurnata sħiħa

                                    Is-sessjonijiet plenarji tal-iSTECF

                                    Il-Gruppi ta’ Ħidma tal-iSTECF

                                    Il-President

                                    300

                                    300

                                    Il-viċi President (1)

                                    300

                                    0

                                    Nies oħra preżenti

                                    250

                                    250

                              Jekk ikunu preżenti filgħodu biss jew wara nofsinhar biss, il-kumpens għandu jkun ta’ 50 % tal-kumpens li jingħata għal ġurnata sħiħa.

                        —

                        Ir-rapporti

                                    EUR

                                    L-opinjonijiet tal-iSTECF fis-sessjonijiet plenarji jew permezz tal-korrispondenza (2)

                                    Ir-rapporti fl-isfond (3) qabel is-sessjonijiet plenarji tal-iSTECF u l-gruppi ta’ ħidma

                                    Rapporteur

                                    300

                                    300  (4)

         (1)  Dawn ir-rati huma previsti biss fis-sessjonijiet plenarji tal-iSTECF

         (2)  Kumpens li jitħallas meta tingħata l-opinjoni kollha.

         (3)  Sommarji, talbiet u informazzjoni fl-isfond.

         (4)  Il-kumpens għandu jitħallas abbażi tal-perjodu ta’ żmien deċiż mill-Kummissjoni kif speċifikat fil-ftehim preċedenti li jkun sar bil-miktub, sa mhux iktar tard minn 15-il jum. Madankollu l-Kummissjoni tista’ tiddeċiedi li testendi l-għadd ta’ ġranet jekk ikun neċessarju.”


               19.2.2016

               MT

               Il-Ġurnal Uffiċjali tal-Unjoni Ewropea

               C 65/180

         P7_TA(2013)0236
   Talba għat-tneħħija tal-immunità parlamentari ta' Jacek Olgierd Kurski
   Deċiżjoni tal-Parlament Ewropew tal-11 ta' Ġunju 2013 dwar it-talba għat-tneħħija tal-immunità parlamentari ta' Jacek Olgierd Kurski (2013/2019(IMM))
   (2016/C 065/26)

      Il-Parlament Ewropew

               —

               wara li kkunsidra t-taba għat-tneħħija tal-immunità parlamentari ta' Jacek Olgierd Kurski, li tressqet fis-16 ta' Jannar 2013 mill-Prosekutur Pubbliku Ġenerali tar-Repubblika tal-Polonja, b'rabta ma' talba tat-2 ta' Jannar 2013 mill-Kap tal-Uffiċċju għall-Prevenzjoni tal-Kwartieri Ġenerali Nazzjonali tal-Pulizija, f'isem l-awtorità tal-Kap Spettur tal-Pulizija, u mħabbra fil-plenarja fl-4 ta' Frar 2013,

               —

               wara li sema' lil Jacek Olgierd Kurski bi qbil mal-Artikolu 7(3) tar-Regoli ta' Proċedura tiegħu,

               —

               wara li kkunsidra l-Artikolu 9 tal-Protokoll Nru 7 dwar il-Privileġġi u l-Immunitajiet tal-Komunitajiet Ewropej, kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b'suffraġju universali dirett, tal-20 ta’ Settembru 1976,

               —

               wara li kkunsidra s-sentenzi tal-Qorti tal-Ġustizzja tal-Unjoni Ewropea tat-12 ta' Mejju 1964, tal-10 ta' Lulju 1986, tal-15 u l-21 ta' Ottubru 2008, tad-19 ta' Marzu 2010 u tas-6 ta' Settembru 2011 (1),

               —

               wara li kkunsidra l-Artikolu 105 tal-Kostituzzjoni tar-Repubblika tal-Polonja u l-Artikoli 7, 7b(1) u 7c, flimkien mal-Artikolu 10b, tal-Att Pollakk tad-9 ta' Mejju 1996 dwar it-twettiq tal-mandat ta' deputat jew senatur,

               —

               wara li kkunsidra l-Artikoli 6(2) u 7 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A7-0187/2013),

               A.

               billi l-Prosekutur Pubbliku Ġenerali tar-Repubblika tal-Polonja talab it-tneħħija tal-immunità parlamentari ta' Membru tal-Parlament Ewropew, Jacek Olgierd Kurski, b'rabta mal-possibilità ta' azzjoni legali fir-rigward ta' offiża allegata;

               B.

               billi, skont l-Artikolu 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea, il-Membri tal-Parlament Ewropew għandhom igawdu fit-territorju tal-Istat tagħhom stess l-immunitajiet mogħtija lil membri tal-parlament ta' pajjiżhom;

               C.

               billi l-Artikolu 105(2) tal-Kostituzzjoni tar-Repubblika tal-Polonja jgħid illi, matul it-terminu parlamentari, Membri tal-Parlament ma jistgħux jiġu soġġetti għal responsabilità kriminali mingħajr ma qabel tittneħħielhom l-immunità mill-Parlament;

               D.

               billi Jacek Olgierd Kurski huwa akkużat minn reat relatat mat-traffiku skont l-Artikolu 92(1) tal-Att tal-20 ta' Mejju 1971 li jistabbilixxi Kodiċi ta' Reati (Ġurnal Pollakk tal-Liġijiet 2010 Nru 46, partita 275, kif emendat);

               E.

               billi l-azzjoni allegata m'hijiex marbuta b'mod dirett u ovvju mat-twettiq min-naħa ta' Jacek Olgierd Kurski tad-dmirijiet tiegħu bħala Membru tal-Parlament Ewropew u lanqas ma tikkostitwixxix opinjonijiet espressi jew voti fil-kuntest tat-twettiq ta' dmirijietu bħala Membru tal-Parlament Ewropew skont it-tifsira tal-Artikolu 8 tal-Protokoll Nru 7 dwar il-Privileġġi u l-Immunitajiet tal-Unjoni Ewropea;

               F.

               billi huwa ċar li l-akkuża bl-ebda mod mhi relatata mal-pożizzjoni ta' Jacek Olgierd Kurski bħala Membru tal-Parlament Ewropew;

               G.

               billi mhemm l-ebda raġuni biex wieħed jissospetta l-eżistenza ta' fumus persecutionis;

               1.

               Jiddeċiedi li jneħħi l-immunità ta' Jacek Olgierd Kurski;

               2.

               Jagħti istruzzjonijiet lill-President tiegħu biex jgħaddi din id-deċiżjoni u r-rapport tal-kumitat kompetenti tiegħu minnufih lill-Prosekutur Pubbliku Ġenerali tar-Repubblika tal-Polonja u lil Jacek Olgierd Kurski.

      (1)  Sentenza tat-12 ta' Mejju 1964 fil-Kawża 101/63 Wagner v Fohrmann u Krier [1964] ECR 195; sentenza tal-10 ta' Lulju 1986 fil-Kawża 149/85 Wybot v Faure u oħrajn [1986] ECR 2391; sentenza tal-15 ta' Ottubru 2008 fil-Kawża T-345/05 Mote v Parlament [2008] ECR II-2849; sentenza tal-21 ta' Ottubru 2008 fil-Kawżi konġunti C-200/07 u C-201/07 Marra v De Gregorio u Clemente [2008] ECR I-7929, sentenza tad-19 ta' Marzu 2010 fil-Kawża T-42/06 Gollnisch v Parlament, [2010] ECR II-1135, sentenza tas-6 ta' Settembru 2011 fil-Kawża C-163/10 Patriciello (pubblikazzjoni pendenti fl-ECR).


title: Id-Deċiżjoni tal-Kunsill tat-12 ta' Lulju 2002 li temenda l-Protokoll dwar l-Istatut tal-Qorti tal-Ġustizzja tal-Komunitajiet Ewropej

text:
Avviż Legali Importanti

|

32002D0653

Official Journal L 218 , 13/08/2002 P. 0001 - 0001

		Id-Deċiżjoni tal-Kunsilltat-12 ta' Lulju 2002li temenda l-Protokoll dwar l-Istatut tal-Qorti tal-Ġustizzja tal-Komunitajiet Ewropej(2002/653/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari t-tieni paragrafu ta' Artikolu 245 tiegħu,Wara li kkunsidra t-talba tal-Qorti tal-Ġustizzja tas-17 ta' Ottubru 2001,Wara li kkunsidra l-opinjoni tal-Kummissjoni, [1]Wara li kkunsidra l-opinjoni tal-Parlament Ewropew [2]Billi:Għandha ssir dispożizzjoni għall-parteċipazzjoni minn Stati mhux membri fil-proċeduri ta' deċiżjoni preliminari quddiem il-Qorti tal-Ġustizzja fil-każ li ftehim li jirrigwarda materja ta' suġġett speċifiku, konkluż mill-Kunsill ma’ Stat mhux membru wieħed jew iktar, jipprovdi li dawk l-Istati għandhom ikunu ntitolati jissottomettu dikjarazzjonijiet dwaril-każ jew osservazzjonijiet bil-mitkub meta qorti jew tribunal ta' Stat Membru jirreferu għall-Qorti tal-Ġustizzja għal deċiżjoni preliminari ta' kwistjoni li taqa’ fl-iskop tal-ftehim,IDDEĊIEDA KIF ĠEJ:Artikolu 1Il-paragrafu li ġej għandu jiżdied ma’ Artikolu 20 tal-Protokoll dwar l-Istatut tal-Qorti tal-Ġustizzja tal-Komunitajiet Ewropej: "Meta ftehim dwar suġġett speċifiku, jiġi konkluż mill-Kunsill u Stat mhux membru wieħed jew iktar, jipprovdi li dawk l-Istati għandhom jiġu ntitolati jissottomettu dikjarazzjonijiet dwar il-każ jew osservazzjonijiet bil-miktub meta qorti jew tribunal ta' Stat Membru jirreferu lill-Qorti għal deċiżjoni preliminari ta' kwestjoni li taqa’ fl-iskop tal-ftehim, id-deċiżjoni tal-qorti jew tribunal nazzjonali li jkun fihom dik il-kwistjoni għandha tiġi notifikata wkoll lill-Istati mhux membri kkonċernati. Fi żmien xahrejn minn din in-notifika, dawk l-Istati jistgħu jippreżentaw fil-Qorti dikjarazzjonijiet dwar il-każ jew osservazzjonijiet bil-miktub."Artikolu 2Din id-Deċiżjoni għandha tidħol fis-seħħ fid-data tal-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fit-12 ta' Lulju 2002.Għall-KunsillIl-PresidentT. Pedersen[1] L-Opinjoni mogħtija fit-22 ta' Frar 2002 (għadha mhix ippubblikata fil-Ġurnal Uffiċjali)[2] L-Opinjoni mogħtija fit-14 ta' Mejju 2002 (għadha mhix ippubblikata fil-Ġurnal Uffiċjali)--------------------------------------------------


title: Id-Deċiżjoni tal-Kunsill tat-28 ta' Diċembru 1963 dwar il-konklużjoni ta' Ftehim dwar il-ħolqien ta' Assoċjazzjoni bejn il-Komunità Ekonomika Ewropea u t-Turkija

text:
Avviż Legali Importanti

|

31964D0732

Official Journal 217 , 29/12/1964 P. 3685 - 3686 Greek special edition: Chapter 11 Volume 1 P. 0048  Spanish special edition: Chapter 11 Volume 1 P. 0018  Portuguese special edition Chapter 11 Volume 1 P. 0018

		Id-Deċiżjoni tal-Kunsilltat-28 ta' Diċembru 1963dwar il-konklużjoni ta' Ftehim dwar il-ħolqien ta' Assoċjazzjoni bejn il-Komunità Ekonomika Ewropea u t-Turkija(64/732/KEE)IL KUNSILL TAL-KOMUNITÀ EKONOMIKA EWROPEA,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 238 tiegħu,Wara li kkunsidra l-Ftehim dwar il-ħolqien ta' Assoċjazzjoni bejn il-Komunità Ekonomika Ewropea u t-Turkija, iffirmat f'Ankara fit-12 ta' Settembru 1963,Wara li kkunsidra l-opinjoni tal-Parlament Ewropew bid-data tat-28 ta' Ottubru 1963 [1],IDDEĊIEDA DAN LI ĠEJ:Artikolu 1Ġew konklużi, approvati u konfermati f'isem il-Komunità, il-Ftehim li joħloq Assoċjazzjoni bejn il-Komunità Ekonomika Ewropea u t-Turkija u l-Protokolli li jinsabu miegħu, kif ukoll id-dikjarazzjonijiet li jinsabu ma' l-att finali iffirmati f'Ankara fit-tnax ta' Settembru elf disa' mija u tlieta u sittin.Artikolu 2Il-President tal-Kunsill qiegħed jipproċedi biex jinnotifika din id-Deċiżjoni, b'konformità ma' l-Artikolu 31(2) tal-Ftehim ta' Assoċjazzjoni.Magħmul fi Brussel, fit-23 ta' Diċembru 1963.Għall-KunsillIl-PresidentL. De Block[1] ĠU C 182 tat-12.12.1963, pġ. 2906/63.--------------------------------------------------


title: Deċiżjoni (UE) 2017/101 tal-Bank Ċentrali Ewropew tal-11 ta' Jannar 2017 li temenda d-Deċiżjoni BĊE/2014/40 dwar l-implimentazzjoni tat-tielet programm ta' xiri ta' bonds iggarantiti (BĊE/2017/2)

text:
               20.1.2017

               MT

               Il-Ġurnal Uffiċjali tal-Unjoni Ewropea

               L 16/53

         DEĊIŻJONI (UE) 2017/101 TAL-BANK ĊENTRALI EWROPEW
   tal-11 ta' Jannar 2017
   li temenda d-Deċiżjoni BĊE/2014/40 dwar l-implimentazzjoni tat-tielet programm ta' xiri ta' bonds iggarantiti (BĊE/2017/2)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel inċiż tal-Artikolu 127(2) tiegħu,
   Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew u, b'mod partikolari t-tieni subparagrafu tal-Artikolu 12.1 flimkien mal-ewwel inċiż tal-Artikolu 3.1, u l-Artikolu 18.1 tiegħu,
   Billi:

               (1)

               Id-Deċiżjoni BĊE/2014/40 (1) stabiblixxiet it-tielet programm ta' xiri ta' bonds garantiti (iktar 'il quddiem is-“CBPP3”). Flimkien mal-programm ta' xiri ta' titoli ggarantiti b'assi, il-programm ta' xiri ta' assi tas-settur pubbliku mis-swieq sekondarji u l-programm ta' xiri mis-settur korporattiv, is-CBPP3 huwa parti mill-programm ta' xiri ta' assi estiż (APP). L-għan tal-APP huwa li jkompli jtejjeb it-trasmissjoni tal-politika monetarja, sabiex jiffaċilita l-għoti ta' kreditu lill-ekonomija taż-żona tal-euro, iħaffef il-kundizzjonijiet għat-teħid ta' self minn unitajiet domestiċi u ditti u jikkontribwixxi sabiex ir-rati tal-inflazzjoni jinġiebu lura għal livelli li huma taħt iżda qrib għal 2 % fuq medda ta' żmien medju, b'mod konsistenti mal-objettiv primarju tal-Bank Ċentrali Ewropew (BĊE) li jżomm l-istabbiltà tal-prezzijiet.

               (2)

               Ix-xiri ta' assi taħt l-APP hija miżura proporzjonata għal mitigazzjoni tar-riskji għall-prospetti għall-iżviluppi fil-prezzijiet, billi tkompli ttaffi iżjed il-kundizzjonijiet monetarji u finanzjarji, inklużi dawk rilevanti għall-kundizzjonijiet ta' self tal-korporazzjonijiet mhux finanzjarji u l-unitajiet domestiċi, biex b'hekk jiġu appoġġati l-konsum aggregat u l-infiq fl-investiment fiż-żona tal-euro biex fl-aħħar mill-aħħar jingħata kontribut għar-ritorn lejn rati ta' inflazzjoni inqas minn imma qrib it-2 % matul perijodu ta' żmien medju. L-APP jikkonforma bi sħiħ mal-obbligi tal-banek ċentrali tal-Eurosistema skont it-Trattati, inkluża l-projbizzjoni ta' finanzjament monetarju, u ma jfixkilx l-operat tal-Eurosistema skont il-prinċipju ta' ekonomija tas-suq miftuħ b'kompetizzjoni libera.

               (3)

               Fit-8 ta' Diċembru 2016, il-Kunsill Governattiv iddeċieda, b'mod konformi mal-mandat tiegħu li jiżgura l-istabbiltà tal-prezzijiet, li ċerti parametri tal-APP għandhom jiġu aġġustati sabiex jinkisbu l-objettivi tal-APP. L-aġġustamenti huma konformi mal-mandat tal-politika monetarja tal-Kunsill Governattiv, jikkonformaw bis-sħiħ mal-obbligi tal-banek ċentrali tal-Eurosistema taħt it-Trattati u jirriflettu debitament kunsiderazzjonijiet ta' ġestjoni tar-riskju.

               (4)

               B'mod aktar speċifiku, l-orizzont maħsub ta' xirjiet taħt l-APP għandu jiġi estiż sat-tmiem ta' Diċembru 2017, jew lil hinn, jekk meħtieġ, u fi kwalunkwe każ sakemm il-Kunsill Governattiv jara aġġustament sostnut fil-perkors tal-inflazzjoni li jkun konsistenti mal-għan tiegħu li jikseb rati ta' inflazzjoni li jkunu taħt, iżda qrib, it-2 % fuq medda ta' żmien medju.

               (5)

               Il-likwidità provduta lis-suq permezz tax-xirjiet ikkombinati fix-xahar taħt l-APP għandha tkompli tammonta għal EUR 80 biljun sa tmiem Marzu 2017. Minn April 2017, ix-xirjiet fix-xahar ikkombinati taħt l-APP għandhom jipproċedu b'ritmu ta' EUR 60 biljun sat-tmiem ta' Diċembru 2017, jew lil hinn, jekk meħtieġ, u fi kwalunkwe każ sakemm il-Kunsill Governattiv jara aġġustament sostnut fil-perkors tal-inflazzjoni li tkun konsistenti mal-mira tiegħu ta' inflazzjoni. Jekk, sadanittant, il-prospettiva ssir anqas favorevoli, jew jekk il-kundizzjonijiet finanzjarji jsiru inkonsistenti ma' progress ulterjuri lejn aġġustament sostnut fil-perkors tal-inflazzjoni, il-Kunsill Governattiv beħsiebu jżid il-programm f'termini ta' daqs u/jew durazzjoni.

               (6)

               Sabiex tiġi żgurata l-implimentazzjoni mingħajr skossi ta' xirjiet taħt l-APP matul l-orizzont maħsub, ix-xirjiet ta' titoli taħt l-APP b'rendIment għall-maturità li tkun taħt ir-rata tal-imgħax fuq il-faċilità tad-depożitu tal-BĊE għandhom jiġu permessi sal-grad meħtieġ.

               (7)

               Għaldaqstant, id-Deċiżjoni BĊE/2014/40 għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Emenda
   Fl-Artikolu 2 tad-Deċiżjoni BĊE/2014/40, għandu jiżdied il-punt 7 li ġej:

                  “7.

                  Huma permessi xirjiet ta' bonds nominali ggarantiti b'rendiment negattiv sal-maturità (jew rendiment għall-agħar) 'il fuq mir-rata tal-faċilità ta' depożitu. Huma permessi sal-grad meħtieġ xirjiet ta' bonds nominali ggarantiti b'rendiment negattiv sal-maturità (jew rendiment għall-agħar) taħt ir-rata tal-faċilità ta' depożitu.”.

   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fit-13 ta' Jannar 2017.

      Magħmul fi Frankfurt am Main, il-11 ta' Jannar 2017.

            Għall-Kunsill Governattiv tal-BĊE

            Il-President tal-BĊE

         Mario DRAGHI

      (1)  Deċiżjoni BĊE/2014/40 tal-15 ta' Ottubru 2014 dwar l-implimentazzjoni tat-tielet programm ta' xiri ta' bonds iggarantiti (ĠU L 335, 22.11.2014, p. 22).


title: Deċiżjoni (UE) 2016/3 tal-Bank Ċentrali Ewropew tat-18 ta' Novembru 2015 li tistabbilixxi l-prinċipji għall-għoti ta' feedback dwar il-prestazzjoni tas-subkoordinaturi tal-awtoritajiet nazzjonali kompetenti fit-timijiet superviżorji konġunti tal-Mekkaniżmu Superviżorju Uniku (BĊE/2015/36)

text:
               5.1.2016

               MT

               Il-Ġurnal Uffiċjali tal-Unjoni Ewropea

               L 1/4

         DEĊIŻJONI (UE) 2016/3 TAL-BANK ĊENTRALI EWROPEW
   tat-18 ta' Novembru 2015
   li tistabbilixxi l-prinċipji għall-għoti ta' feedback dwar il-prestazzjoni tas-subkoordinaturi tal-awtoritajiet nazzjonali kompetenti fit-timijiet superviżorji konġunti tal-Mekkaniżmu Superviżorju Uniku (BĊE/2015/36)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra r-Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (1), u b'mod partikolari l-Artikolu 6(1) u (7) tiegħu,
   Billi:

               (1)

               L-Artikolu 6(1) tar-Regolament (UE) Nru 1024/2013 (iktar 'il quddiem ir-“Regolament MSU”) jistipula li l-Bank Ċentrali Ewropew (BĊE) huwa responsabbli għall-funzjonament effettiv u konsistenti tal-Mekkaniżmu Superviżorju Uniku (MSU). Il-premessa 79 tar-Regolament MSU tgħid li persunal b'motivazzjoni għolja, imħarreġ sew u imparzjali huwa indispensabbli għal superviżjoni effettiva.

               (2)

               Skont l-Artikoli 3 sa 6 tar-Regolament (UE) Nru 468/2014 tal-Bank Ċentrali Ewropew (2) (iktar 'il quddiem ir-“Regolament Qafas tal-MSU”), il-BĊE huwa inkarigat mill-istabbiliment u l- kompożizzjoni ta' timijiet superviżorji konġunti (TSK) li huma komposti minn membri tal-persunal mill-BĊE u mill-awtoritajiet nazzjonali kompetenti (ANK). Il-koordinatur tat-TSK, assistit mis-subkoordinatur(i) tal-ANK, jiżgura l-koordinazzjoni tal-ħidma fi ħdan it-TSK.

               (3)

               Fid-dawl tal-irwol importanti tas-subkoordinaturi tal-ANK li jikkoordinaw il-membri tat-TSK mill-ANK tagħhom, huwa neċessarju u proporzjonat li jiddaħħal proċess uniformi għall-għoti ta' feedback dwar il-prestazzjoni fir-rigward ta' subkoordinaturi tal-ANK fi ħdan it-TSK. Billi jassisti bit-titjib kontinwu tal-prestazzjoni tas-subkoordinaturi tal-ANK, il-feedback dwar il-prestazzjoni tal-MSU jgħin biex jiġi żgurat il-funzjonament kif suppost tat-TSK. Il-feedback dwar il-prestazzjoni tal-MSU inizjalment jieħu l-forma ta' test fuq il-post li huwa limitat fiż-żmien. Fuq il-bażi tal-esperjenza akkwistata matul it-test fuq il-post, ser tiġi kkunsidrata implimentazzjoni aktar komprensiva tal-mekkaniżmu ta' feedback dwar il-prestazzjoni tal-MSU. L-ANK u l-BĊE huma responsabbli unikament għall-evalwazzjoni tal-prestazzjoni tal-persunal tagħhom. L-ANK jistgħu jużaw il-feedback mogħti skont din id-Deċiżjoni fil-ġestjoni ta' kuljum tal-membri tal-persunal tagħhom, u dan jista' jservi bħala input fis-sistemi ta' evalwazzjoni interni tal-ANK, jekk dan ikun permess taħt il-liġi nazzjonali relevanti.

               (4)

               Waqt li jirrikonoxxi li l-feedback dwar il-prestazzjoni hija meħtieġa għall-ġestjoni tat-TSK, il-Kontrollur Ewropew għall-Protezzjoni tad-Dejta approva l-mekkaniżmu ta' feedback dwar il-prestazzjoni tal-MSU, soġġett għall-kundizzjoni li t-tħaddim preċiż tal-mekkaniżmu ta' prestazzjoni jkun iddefinit fi strument legali adottat fil-livell xieraq,

         ADOTTA DIN ID-DEĊIŻJONI:
   Artikolu 1
   Definizzjonijiet
   Għall-finijiet ta' din id-Deċiżjoni, għandhom japplikaw id-definizzjonijiet li jinsabu fl-Artikolu 2 tar-Regolament MSU u l-Artikolu 2 tar-Regolament Qafas tal-MSU.
   Artikolu 2
   Feedback dwar il-prestazzjoni tal-MSU
   1.   Is-subkoordinaturi tal-ANK fit-TSK għandhom jirċievu feedback dwar il-prestazzjoni tagħhom u dik tat-tim tagħhom fit-twettiq tal-kompiti tagħhom fit-TSK, soġġett għal u skont il-prinċipji stipulati fl-Anness I.
   2.   Wara li jiġu stabbiliti l-kompiti u l-objettivi ewlenin tas-subkoordinaturi tal-ANK, il-feedback għandu jingħata fir-rigward taċ-ċiklu ta' feedback li jibda fil-jum tad-dħul fis-seħħ ta' din id-Deċiżjoni kif imsemmi fl-Artikolu 3 u jintemm fid-29 ta' Frar 2016.
   Artikolu 3
   Dħul fis-seħħ
   Din id-Deċiżjoni għandha tidħol fis-seħħ fl-20 ta' Novembru 2015.

      Magħmul fi Frankfurt am Main, it-18 ta' Novembru 2015.

            Għall-Kunsill Governattiv tal-BĊE

            Il-President tal-BĊE

         Mario DRAGHI

      (1)  ĠU L 287, 29.10.2013, p. 63.

      (2)  Regolament (UE) Nru 468/2014 tal-Bank Ċentrali Ewropew tas-16 ta' April 2014 li jistabbilixxi l-qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet nazzjonali kompetenti u mal-awtoritajiet nazzjonali ddenominati (Regolament Qafas dwar l-MSU) (BĊE/2014/17) (ĠU L 141, 14.5.2014, p. 1).

      ANNESS I

         Prinċipji għall-għoti ta' feedback dwar il-prestazzjoni tas-subkoordinaturi tal-awtoritajiet nazzjonali kompetenti fit-timijiet superviżorji konġunti tal-Mekkaniżmu Superviżorju Uniku

         (Feedback dwar il-prestazzjoni tal-MSU)

         Prinċipju 1

         Ambitu tal-feedback dwar il-prestazzjoni tal-MSU

      Is-subkoordinaturi tal-ANK fit-TSK għandhom ikunu soġġetti għal feedback dwar il-prestazzjoni tal-MSU, sakemm jaħdmu f'TSK fuq il-bażi ta' mill-inqas 25 % ta' pożizzjoni ekwivalenti għal full-time kif iddefinit fil-qafas tal-impjieg tal-ANK relevanti.

         Prinċipju 2

         Skop tal-feedback dwar il-prestazzjoni tal-MSU

      Sabiex jiġi żgurat u mtejjeb il-funzjonament tal-MSU bħala ħaġa sħiħa, il-feedback dwar il-prestazzjoni tal-MSU għandu jirrikonoxxi u jivvaluta l-prestazzjoni tas-subkoordinaturi tal-ANK meta jwettqu l-kompiti tagħhom, bil-għan li jiġi żviluppat ulterjorment il-mod kif huma jifhmu l-objettivi u l-kompetenzi komuni għall-MSU, sabiex b'hekk titrawwem motivazzjoni fost il-membri tat-tim.

         Prinċipju 3

         Proċess ta' feedback dwar il-prestazzjoni tal-MSU għal subkoordinaturi tal-ANK

                  1.

                  Fil-bidu taċ-ċiklu ta' feedback, il-koordinatur tat-TSK, wara konsultazzjoni mas-subkoordinatur tal-ANK, għandu jiffissa l-kompiti u l-objettivi ewlenin għas-subkoordinatur tal-ANK imsemmija taħt il-Prinċipju 1. Il-kompiti u l-objettivi ewlenin għandhom jiġu rreġistrati fil-formola ta' feedback dwar l-MSU.

                  2.

                  Il-koordinatur tat-TSK għandu jipprovdi lil kull subkoordinatur tal-ANK msemmi taħt il-Prinċipju 1 bi gwida kontinwa u feedback informali matul iċ-ċiklu tal-feedback. Malli jitlesta ċ-ċiklu tal-feedback, il-koordinatur tat-TSK għandu jiprpovdi lil kull subkoordinatur tal-ANK msemmi taħt il-Prinċipju 1 b'feedback ta' tmiem iċ-ċiklu, kemm verbalment kif ukoll bil-miktub fil-formola ta' feedback tal-MSU.

                  3.

                  Kemm il-feedback kontinwu kif ukoll dak ta' tmiem iċ-ċiklu għandhom iqisu l-kompiti u l-objettivi ewlenin tas-subkoordinaturi, kif irreġistrati fil-formola ta' feedback tal-MSU, il-kompetenzi tal-MSU stipulati fl-Anness II u l-kontribut tat-tim tagħhom għall-funzjonament ġenerali tat-TSK.

         Prinċipju 4

         Aċċess għall-feedback dwar il-prestazzjoni tal-MSU

                  1.

                  Il-feedback dwar il-prestazzjoni ta' tmiem iċ-ċiklu għas-subkoordinaturi ta' ANK f'TSK jista' jsir aċċessibbli għal, u jista' jintuża mill-ANK relevanti bl-iskop li jiffaċilita l-maniġment regolari mill-ANK tal-persunal tagħha, jekk dan ikun awtorizzat mil-liġijiet nazzjonali applikabbli.

                  2.

                  L-ANK jistgħu jagħżlu li jużaw il-feedback dwar il-mekkaniżmu tal-MSU bħala input addizzjonali għas-sistemi interni tagħhom ta' valutazzjoni tal-prestazzjoni, jekk dan ikun awtorizzat mil-liġijiet nazzjonali applikabbli.

                  3.

                  L-aċċess għall-feedback dwar il-mekkaniżmu tal-MSU, inkluż it-trasferiment tiegħu, għandu jingħata lill-ANK skont l-Artikolu 8(a) tar-Regolament (KE) Nru 45/2001 tal-Parlament Ewropew u tal-Kunsill (1).

         Prinċipju 5

         Protezzjoni ta' dejta personali pproċessata fil-kuntest tal-feedback dwar il-prestazzjoni tal-MSU

                  1.

                  Id-dejta mill-feedback dwar il-prestazzjoni tal-MSU għandha tiġi pproċessata mill-BĊE skont ir-Regolament (KE) Nru 45/2001.

                  2.

                  Id-dejta mill-feedback dwar il-prestazzjoni għandha tintuża esklużivament għall-finijiet deskritti taħt il-Prinċipji 2 u 4 u d-dejta għandha tinżamm għal perjodu massimu ta' ħames snin.

         (1)  Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward tal-ipproċessar ta' dejta personali mill-istituzzjonijiet u l-korpi tal-Komunità u dwar il-moviment liberu ta' dak id-dejta (ĠU L 8, 12.1.2001, p. 1).

      ANNESS II

         LISTA TA' KOMPETENZI TAL-MSU

            Tagħrif professjonali
         : Għarfien dwar politiki, metodoloġiji u regolamenti superviżorji, speċjalment fil-kuntest tal-MSU, kif ukoll dwar il-funzjonament tal-istituzzjonijiet finanzjarji. Wieħed għandu jżomm aġġornat dwar żviluppi f'dawk l-oqsma u japplika l-għarfien għall-oqsma ta' xogħol relevanti.

            Komunikazzjoni
         : L-għoti ta' informazzjoni b'mod ċar u konċiż lil gruppi jew individwi, jew verbalment jew bil-miktub, sabiex jiġi żgurat li huma jifhmu l-informazzjoni u l-messaġġ. Wieħed għandu jisma' u jirrispondi b'mod xieraq lil ħaddieħor.

            Kooperazzjoni u kollaborazzjoni
         : Il-bini u l-iżvilupp ta' relazzjonijiet ta' ħidma kontinwi u kollaborattivi ma' kollegi sabiex jinkisbu l-objettivi Ewropej tat-tim. Għandhom jiġu żviluppati u miżmuma relazzjonijiet effettivi ma' ħaddieħor sabiex tiġi mħeġġa u appoġġata l-ħidma bejn tim. Għandu jkun hemm qsim proattiv ta' dejta, informazzjoni u tagħrif fi ħdan tim.

            Determinazzjoni fil-kisba ta' objettivi
         : Twettiq tal-kompiti b'tenaċità u perseveranza, l-insegwiment ta' soluzzjonijiet ta' suċċess waqt li wieħed jadatta l-imġieba tiegħu stess biex jinstab approċċ adattat għall-kisba ta' eżitu ta' suċċess.

            Ġudizzju u intrużività
         : L-analiżi u l-valutazzjoni ta' sitwazzjonijiet, dejta u informazzjoni sabiex jiġu żviluppati strateġiji, pjanijiet u politiki xierqa. Wieħed għandu jifhem u jifformula perspettivi differenti u kuntrarji dwar kwistjoni, jekk meħtieġ, jadatta l-approċċi hekk kif jinbidlu l-ħtiġijiet ta' sitwazzjoni, waqt li jikkunsidra l-problemi minn perspettivi ġodda u jespandi fuq il-ħsieb jew is-soluzzjonijiet proposti minn ħaddieħor. Wieħed għandu jipprova jifhem bis-sħiħ il-kwistjonijiet qabel ma jagħmel rakkomandazzjoni jew jilħaq konklużjoni, waqt li jiġbor informazzjoni sħiħa u preċiża hekk kif meħtieġ, u jasal għal ġudizzju sod billi jistaqsi b'rispett serje ta' domandi intrużivi u billi jfittex kontinwament għal kwistjonijiet potenzjali u informazzjoni.

            Kuxjenza wiesgħa u viżjoni 'il quddiem
         : Wieħed għandu jħares lil hinn mill-irwol tiegħu stess sabiex jistabbilixxi l-kuntest usa' li fih jopera, billi jifhem bis-sħiħ id-diversi funzjonijiet/oqsma, billi juri kuxjenza dwar diversi kuntesti kulturali u perspettivi, u billi jevalwa l-implikazzjonijiet tad-deċiżjonijiet tiegħu fuq ħaddieħor. Wieħed għandu jħares 'il quddiem u jantiċipa opportunitajiet u theddid fil-futur, jieħu azzjoni biex joħloq opportunitajiet jew biex jevita kwistjoni fil-futur.

            Aġir oġġettiv b'integrità u indipendenza
         : Wieħed għandu jaġixxi b'mod indipendenti u oġġettiv, fl-interess tal-Unjoni bħala ħaġa sħiħa, fuq il-bażi tal-istandards professjonali tal-MSU, waqt li jiġu vverifikati ċ-ċirkustanzi biex tinkiseb stampa sħiħa u realistika ta' sitwazzjoni. Ħidma biex jitnaqqsu jew jiġu eliminati preferenzi, preġudizzji jew evalwazzjonijiet soġġettivi billi wieħed jibbaża fuq dejta u fatti verifikabbli.

            Immaniġġjar ta' timijiet tal-MSU (applikabbli għal maniġers biss)
         : Tmexxija (virtwali/remoti) tat-timijiet sabiex jiġu ggwidati lejn l-objettivi tat-tim. Koordinazzjoni tal-attivitajiet tat-tim bejn fruntieri, billi tingħata direzzjoni u billi jintużaw il-kompetenzi u d-diversità tagħhom bl-aktar mod effettiv u effiċjenti. Għandha titnaqqas u tiġi mmaniġġjata l-ambigwità u għandhom jinstabu modi kif wieħed jidderieġi u jagħti riżultati f'ċirkustanzi inċerti.